Babelscape/SREDFM huggingface dataset:
Ρουαγιάλ Αντβέρπ ΦΚ

Η Ρουαγιάλ Αντβέρπ ΦΚ ("Royal Antwerp FC") είναι ένας βελγικός ποδοσφαιρικός σύλλογος από την Αμβέρσα. Θεωρείται ο παλαιότερος σύλλογος του Βελγίου. Έχει ιδρυθεί το 1880 από Άγγλους φοιτητές που διέμεναν στην Αμβέρσα σαν "Antwerp Athletic Club", 15 χρόνια πιρν τη δημιουργία της Ποδοσφαιρικής Ομοσπονδίας Βελγίου. Στην αρχή δεν παιζόταν οργανωμένο ποδόσφαιρο από τα μέλη του, μέχρι το 1887 που δημιουργήθηκε όταν το τμήμα ποδοσφαίρου ιδρύθηκε με δικό του συμβούλιο, με το όνομα "Antwerp Football Club". Καθώς ήταν ο παλαιότερος σύλλογος που εξακολοθούσε να υπάρχει, έγινε η πρώτη ποδοσφαιρική ομάδα που εγγράφθηκε στην ομοσπονδία το 1895 και έλαβε κατά συνέπεια τον αριθμό 1 όταν εισήχθησαν οι αριθμοί εγγραφής το 1926.
Euronews

Την περίοδο 2017-2020 το [[NBC]] κατείχε το 25% του Euronews.

Το EuroNews (στυλιζαριζμένο ως euronews.) είναι ένα ευρωπαϊκό και πολυγλωσσικό τηλεοπτικό κανάλι ειδήσεων με έδρα στη Λυών στη Γαλλία. Δημιουργήθηκε το 1993 και καλύπτει τα διεθνή νέα από μία πανευρωπαϊκή οπτική γωνία.

Ως ειδησεογραφικό κανάλι, σημαντικά θέματα από την Ευρώπη αλλά και τον υπόλοιπο κόσμο μεταδίδονται ανά τριάντα λεπτά, ενώ μικρής διάρκειας αποσπάσματα διαφόρων περιοδικών τυπικά συμπληρώνουν το υπόλοιπο πρόγραμμα, με έμφαση σε δεδομένα της αγοράς, οικονομικές ειδήσεις, αθλητικές ειδήσεις, την τέχνη και τον πολιτισμό, την επιστήμη, τον καιρό, την ευρωπαϊκή πολιτική και τα δελτία τύπου των μεγάλων ευρωπαϊκών εφημερίδων. Τα αφιερώματα αυτά περιστασιακά διακόπτονται από έκτακτες ειδήσεις ή ζωντανή τηλεοπτική κάλυψη.

Ορισμένα αποσπάσματα εμφανίζονται χωρίς σχολιασμό κάτω από το banner No Comment (ελλ. Χωρίς Σχόλια), το οποίο είναι το κύριο πρόγραμμα του καναλιού από την έναρξή του. Σήμερα μεταδίδεται σε 11 γλώσσες (Αγγλικά, Γαλλικά, Γερμανικά, Ιταλικά, Ισπανικά, Πορτογαλικά, Ρώσικα, Ελληνικά, Ουγγρικά, Γεωργιανά και Αλβανικά) καλύπτοντας όλο τον Ευρωπαϊκό χώρο.
Led Zeppelin Remasters

Led Zeppelin Remasters είναι ο τίτλος της συλλογής τραγουδιών του χαρντ ροκ συγκροτήματος Led Zeppelin, η οποία κυκλοφόρησε σε μορφή τριπλού δίσκου βινυλίου τον Οκτώβριο του 1990 μέσω της δισκογραφικής εταιρείας "Atlantic". Τον Αύγουστο του 1992 εκδόθηκε σε μορφή τριπλού CD, με το τρίτο μέρος να περιέχει συνεντεύξεις των τριών εναπομεινάντων μελών του συγκροτήματος.
Το "Remasters" περιέχει τραγούδια από όλη την καριέρα των Led Zeppelin σε νέα μίξη και έχει βραβευθεί ως διπλά πλατινένιο στις Ηνωμένες Πολιτείες και τη Μεγάλη Βρετανία, δεκαπλά πλατινένιο στην Αυστραλία και έντεκα φορές πλατινένιο στη Νέα Ζηλανδία.
Όρκανγκερ ΙΦ

Η Όρκανγκερ ΙΦ είναι ένας νορβηγικός αθλητικός σύλλογος από το Όρκανγκερ. Έχει τμήματα ποδοσφαίρου, χειροσφαίρισης, στίβου, αγωνιστικού προσανατολισμού, βορινού σκι, κολύμβησης, γυμναστικής, άρσης βαρών σε πάγκο και χορού. Ο σύλλογος ιδρύθηκε την 1η Ιανουαρίου 1901 ενώ στις 12 Σεπτεμβρίου 1947 ενσωμάτωσε τους συλλόγους Όρκανγκερ ΤΦ και IL Njardar.

Η ποδοσφαιρική ομάδα ανδρών αγωνίστηκε στη 2η κατηγορία Νορβηγίας, την τρίτη κατηγορία του ποδοσφαίρου στη Νορβηγία, από το 1995 έως το 1997. Το 1997 υποβιβάστηκε. Το 1998 αναγκάστηκε να ενωθεί με τη γειτονική αντίπαλο Orkdal IL δημιουργώντας την ομάδα Orkdal IL/Όρκανγκερ ΙΦ (OIL/OIF), παραμένοντας στη Β΄ κατηγορία. Η συγχώνευση αργότερα επισημοποιήθηκε μέσω του συλλόγου Orkla FK. Η Όρκανγκερ ΙΦ διέθετε πλέον ομάδες παίδων.

Το Σεπτέμβριο του 2010 η Όρκανγκερ ΙΦ έκανε γενικές εκλογές μεταξύ των μελών της για να αποφασίσουν αν ο σύλλογος θα εξακολουθούσε να συμβάνει στη συνεργασία και να παραμείνει ζωντανή η Orkla FK. Το 60% των ψήφων ήταν υπέρ της απόσυρσης από τη συνεργασία. Έτσι η Όρκανγκερ ΙΦ ήταν ελεύθερη να σχηματίσει δική της ομάδα για το ανδρικό πρωτάθλημα. Πλέον η Όρκανγκερ ΙΦ έχει δύο ανδρικές ομάδες (μια κύρια ομάδα και μια Β ομάδα) στη Στ' κατηγορία Νορβηγίας.
Σκάρμπα

Το Σκάρμπα (αγγλικά: "Scarba") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 14,7 τ.χλμ. και είναι ακατοίκητο από τη δεκαετία του 1960. Το νησί είναι ιδιωτικό και διοικητικά ανήκει στην περιφέρεια του Άργκαϊλ και Μπιουτ.
Μάνφρεντ Ρόμμελ

Ο Μάνφρεντ Ρόμμελ ("Manfred Rommel", 24 Δεκεμβρίου 1928 – 7 Νοεμβρίου 2013) ήταν Γερμανός πολιτικός. Υπηρέτησε για δύο δεκαετίες ως δήμαρχος (Oberbürgermeister) της Στουτγκάρδης.
Χελωνίτης κόλπος

Ο Χελωνίτης κόλπος, ο αρχαίος "Χελωνάτας", είναι ρηχός κόλπος στα δυτικά της Πελοποννήσου, στο Ιόνιο Πέλαγος, στα παράλια της Ηλείας. Οριοθετείται μεταξύ του ακρωτηρίου Χελωνίτης (στην περιοχή του Κατακόλου) και το ακρωτήρι Τρυπητή στη χερσόνησο της Κυλλήνης και είναι ένας από τους τρεις κόλπους του νομού. Καλείται και "Κόλπος της Γαστούνης".

Το όνομα του που το έχει από την αρχαιότητα το οφείλει στο σχήμα του που μοιάζει με χελώνα. Οι ακτές τους αποτελούν τόπο ωοτοκίας της χελώνας Caretta caretta. Στον κόλπο εκβάλει ο Πηνείος που σχηματίζει μεγάλο δέλτα.
Ντέιβ Χόλαντ

Ο Ντέιβ Χόλαντ ("αγγλ. David Holland", 5 Απριλίου 1948 - 16 Ιανουαρίου 2018) ήταν Άγγλος ντράμερ, γνωστός ως μέλος του rock συγκροτήματος Trapeze και του heavy metal συγκροτήματος Judas Priest.

Το 2004 καταδικάστηκε για απόπειρα βιασμού ενός 17χρονου μαθητή του στον οποίο δίδασκε μαθήματα τυμπάνων. Ο Χόλαντ επιμένει μέχρι σήμερα ότι δεν ήταν ένοχος και η σχέση του με τον μαθητή του δεν ήταν σεξουαλική.
Κλάιβ Μπαρ

Ο Κλάιβ Μπαρ (Clive Ronald Burr, 8 Μαρτίου 1957 - 12 Μαρτίου 2013) ήταν Άγγλος μουσικός, γνωστός ως ντράμερ του χέβι μέταλ συγκροτήματος Iron Maiden για τα πρώτα τρία άλμπουμ τους. Το σταθερό παίξιμο και τα ξεχωριστά του γεμίσματα έπαιξαν σημαντικό ρόλο στο να γνωρίσουν επιτυχία τα σινγκλ "Run to the Hills" και "The Number of the Beast", οδηγώντας το δίσκο "The Number of the Beast" στην πρώτη θέση των τσαρτ της Μεγάλης Βρετανίας.

Ο Μπαρ αποχώρησε από τους Iron Maiden το 1982 ενώ το συγκρότημα βρισκόταν σε περιοδεία στις Ηνωμένες Πολιτείες λόγω του θανάτου του πατέρα του και αντικαταστάθηκε από τον Νίκο Μακ Μπρέιν.

Πέθανε τον Μάρτιο του 2013 λόγω του χρόνιου προβλήματος πολλαπλής σκλήρυνσης που αντιμετώπιζε.
Πατρίσια Χάισμιθ

Η Πατρίσια Χάισμιθ ("Patricia Highsmith", 19 Ιανουαρίου 1921 – 4 Φεβρουαρίου 1995) ήταν Αμερικανίδα συγγραφέας, ευρύτερα γνωστή για τα ψυχολογικά θρίλερ της, από τα οποία έχουν προκύψει πάνω από 20 κινηματογραφικές ταινίες. Το πρώτο της μυθιστόρημα, «Ξένοι στο Τρένο», έχει διασκευαστεί αρκετές φορές για το θέατρο και τον κινηματογράφο. Το 1951, έγινε ταινία από τον Άλφρεντ Χίτσκοκ. Εκτός από την ευρέως γνωστή σειρά μυθιστορημάτων με ήρωα τον Τομ Ρίπλεϊ, έγραψε αρκετά διηγήματα, τα περισσότερα σατιρικά ή με μαύρο χιούμορ. Τα βιβλία της έχουν υμνηθεί από διάφορους συγγραφείς και κριτικούς ως καλλιτεχνικές δημιουργίες μεγάλης ομορφιάς και πολυπλοκότητας. Ο Μισέλ Ντιρντά παρατήρησε: «Οι Ευρωπαίοι την τίμησαν ως ψυχολογικό συγγραφέα, μέρος της υπαρξιακής παράδοσης την οποία αντιπροσώπευαν οι συγγραφείς που η ίδια προτιμούσε, ειδικά ο Ντοστογιέφσκι, ο Τζόζεφ Κόνραντ, ο Φραντς Κάφκα, ο Αντρέ Ζιντ και ο Αλμπέρ Καμύ».
Νεσατέλ Ξαμάξ ΦΚΣ

H Νεσατέλ Ξαμάξ ΦΚΣ είναι μια ελβετική ποδοσφαιρική ομάδα από την πόλη Νεσατέλ. Ιδρύθηκε το 1970 μέσα από την ενοποίηση των FC Cantonal (1906) and FC Xamax (1912). Η ομάδα αγωνίζεται με κόκκινες φανέλες, μαύρα παντελόνια και κόκκινες κάλτσες. Έδρα της είναι το στάδιο Stade de la Maladière. Το όνομα "Ξαμάξ' προέρχεται από τον ποδοσφαιριστή της Εθνικής Ελβετίας 'Xam' Max Abegglen, ένα από τα ιδρυτικά μέλή της ομάδας.

Μετά από πολλές οικονομικές κρίσεις, η ομάδα αποβλήθηκε από το Πρωτάθλημα ποδοσφαίρου Ελβετίας τον Ιανουάριο του 2012 και κήρυξε πτώχευση στις 26 του ίδιου μήνα. Στη συνέχεια διαβαθμίστηκε στις μικρές ερασιτεχνικές κατηγορίες της Ελβετίας.
Βαλλωνία

<br>

:"Για τη διοικητική περιοχή, δείτε Βαλλωνική Περιοχή."

thumb|200px|Γεωφυσικός χάρτης της Βαλλωνίας

Η Βαλλωνία (γαλλικά: "Wallonie") είναι μια περιοχή που βρίσκεται στο νότιο τμήμα του Βελγίου, που ανήκει κυρίως στο ρομανικό γλωσσικό τομέα, σε αντίθεση με τις γερμανόφωνες εκτάσεις του Βορρά. Η επονομαζόμενη και ως «terre romane» (ρομανική γη ή ρομανική έκταση) είναι περίπου από το 1886, η βάση του Βαλλωνικού κινήματος. Από το 1980, η Βαλλωνική Περιοχή είναι το πολιτικό όργανο που διέπει τη Βαλλωνία.

Πρωτεύουσα της Βαλλωνίας είναι η Ναμύρ.
ΦΚ Σιόν

Η ΦΚ Σιόν (γαλλικά: "FC Sion") είναι ελβετική ποδοσφαιρική ομάδα με έδρα την πόλη Σιόν. Η ομάδα ιδρύθηκε το 1909 και αγωνίζεται στο Σταντ Τουρμπιγιόν. Έχει κερδίσει δύο φορές το Πρωτάθλημα ποδοσφαίρου Ελβετίας και 12 φορές το Κύπελλο Ελβετίας (δεν έχασε κανένα τελικό), με πιο πρόσφατο το κύπελλο της περιόδου 2010-11. Η πρώτη ομάδα είναι επίσης γνωστή και σαν Ολιμπίκ ντες Αλπές ΣΑ (Olympique des Alpes SA), καθώς η συμμετοχή στις δύο ανώτατες κατηγορίες της χώρας απαιτεί από τους ποδοσφαιρικούς συλλόγους να λειτουργούν ως εταιρείες.
Ιλιά Φρανκ

Ο Ιλιά Φρανκ (ρωσικά: "Илья́ Миха́йлович Франк", 23 Οκτωβρίου 1908 - 22 Ιουνίου 1990) ήταν Σοβιετικός φυσικός ο οποίος τιμήθηκε με το βραβείο Νόμπελ Φυσικής το 1958 μαζί με τον Πάβελ Τσερενκόφ και τον Ίγκορ Γιεβγένεβιτς Ταμ. Πήρε το βραβείο για την εξήγηση του φαινομένου της ακτινοβολίας Τσερενκόφ.
Ζεράρ ντε Βιλιέ

Ο Ζεράρ ντε Βιλιέ (ή ντε Βιλλιέ) (Gerard de Villiers) (Παρίσι, 8 Δεκεμβρίου 1929 - Παρίσι, 31 Οκτωβρίου 2013), ήταν Γάλλος συγγραφέας της ιδιαίτερα επιτυχημένης, σε παγκόσμιο επίπεδο, σειράς μυθιστορημάτων κατασκοπίας «SAS».
ΦΚ Γκόσαου

Η ΦΚ Γκόσαου είναι ελβετική ποδοσφαιρική ομάδα από την πόλη Γκόσαου. Αγωνίζεται στη Τσάλεντζ Λιγκ Ελβετίας, τη δεύτερη κατηγορία του ελβετικού ποδοσφαίρου.

Η ομάδα ιδρύθηκε το 1906, αλλά πέρασε 65 χρόνια στην αφάνεια. Το 1971 προβιβάστηκε για πρώτη φορά στη 1. Liga (τρίτη κατηγορία). Μεταξύ 1975 και 1978 προβιβάστηκε στο δεύτερο επίπεδο του ελβετικού πρωταθλήματος, αλλά στη συνέχεια υποβιβάστηκε στην 1. και έπειτα στη 2. Liga. To 1993 συμμετείχε ξανά στο δεύτερο επίπεδο, παραμένοντας και την επόμενη χρονιά. Έδρα της ομάδας είναι το Sportanlage Buechenwald, χωρητικότητας 3500 θέσεων.
ΦΚ Ζανκτ Γκάλεν

Η ΦΚ Ζανκτ Γκάλεν (γερμανικά: "Fussballclub St. Gallen 1879") είναι μια ελβετική ποδοσφαιρική ομάδα από την πόλη Ζανκτ Γκάλεν. Αγωνίζεται στο Πρωτάθλημα ποδοσφαίρου Ελβετίας. Ιδρύθηκε στις 19 Απριλίου 1879. Είναι η παλαιότερη εν ζωή ελβετική ομάδα. Ωστόσο, είναι λιγότερο πετυχημένη ομάδα σε σχέση με άλλες ομάδες. Έχει κερδίσει δύο φορές το πρωτάθλημα Ελβερίας (1903-04, 1999-2000). Την τελευταία δεκαετία υποβιβάστηκε δύο φορές στη Τσάλεντζ Λιγκ Ελβετίας.
Γιάννουλη

Η Γιάννουλη είναι κωμόπολη της Θεσσαλίας. Βρίσκεται στο κέντρο της Περιφερειακής Ενότητας Λάρισας και απέχει 3 χιλιόμετρα από την πόλη της Λάρισας. Ήταν έδρα του πρώην Καποδιστριακού δήμου Γιάννουλης. Από 1 Ιανουαρίου 2011 υπάγεται στο Δήμο Λαρισαίων. Ο πληθυσμός της είναι κυρίως αστικός και αριθμεί 847 μόνιμους κατοίκους (2011). Πολιούχος της Γιάννουλης είναι ο Άγιος Γεώργιος.
Έντι Κλαρκ

Ο Έντι Κλαρκ (1950-2018) (αγγλ. "Edward Allan Clarke") ήταν Άγγλος κιθαρίστας, γνωστός ως πρώην μέλος του χέβι μέταλ συγκροτήματος Motörhead.
ΑΚ Μπελλιντσόνα

Η ΑΚ Μπελλιντσόνα (ιταλικά: "AC Bellinzona") είναι ελβετική ποδοσφαιρική ομάδα με έδρα την πόλη Μπελλιντσόνα. Ιδρύθηκε το 1904 και κέρδισε το Πρωτάθλημα ποδοσφαίρου Ελβετίας την περίοδο 1947-48.

Η Μπελλιντσόνα είναι μια ιταλόφωνη περιοχή και έτσι πολλές ιταλικές ομάδες της Σέριε Α δάνειζαν νέους ποδοσφαιριστές τους στην ΑΣ Μπελλιντσόνα, ώστε να αποκτήσουν εμπειρίες συμμετοχής σε πρώτη ομάδα. Η ομάδα προβιβάστηκε στο Πρωτάθλημα ποδοσφαίρου Ελβετίας νικώντας την ΦΚ Σεν Γκάλεν με συνολικό σκορ 5-2 στα πλέο-οφ την περίοδο 2007-2008. Αγωνίστηκε στην ανώτατη κατηγορία την περίοδο 2008-09. Τελευταία φορά που συμμετείχε στην κατηγορία ήταν τη σεζόν 1989-90. Σαν φιναλίστ του Κυπέλλου Ελβετίας, η ομάδα προκρίθηκε στο Κύπελλο ΟΥΕΦΑ 2008-2009 όπου κέρδισε την Αραράτ Ερεβάν στην Αρμενία στην πρώτο προκριματικό γύρο.
Εθνική Ελβετίας U21 (ποδόσφαιρο ανδρών)

Η Εθνική Ελβετίας U21 (ποδόσφαιρο ανδρών) είναι η εθνική ομάδα ποδοσφαίρου κάτω των 21 ετών της Ελβετίας. Ελέγχεται από την Ελβετική Ποδοσφαιρική Ομοσπονδία. Η ομάδα συμμτέχει στο Ευρωπαϊκό πρωτάθλημα ποδοσφαίρου U21, το οποίο διεξάγεται κάθε δύο χρόνια. Έχει τρειις συμμετοχές στην τελική φάση της διοργάνωσης, τερματίζοντας μια φορά στη 2η θέση και μία φορά στην 4η.
Εθνική Ελβετίας U19 (ποδόσφαιρο ανδρών)

Η Εθνική Ελβετίας U19 (ποδόσφαιρο ανδρών) είναι η εθνική ομάδα ποδοσφαίρου κάτω των 19 ετών της Ελβετίας. Ελέγχεται από την Ελβετική Ποδοσφαιρική Ομοσπονδία. Η ομάδα συμμτέχει στο Ευρωπαϊκό πρωτάθλημα ποδοσφαίρου U19, το οποίο διεξάγεται κάθε χρόνο, έχωντας 5 συμμετοχές στην τελική φάση της διοργάνωσης, με καλύτερη θέση τα ημιτελικά το 2004.
Ρος Κάουντι ΦΚ

Η Ρος Κάουντι ΦΚ είναι μια σκωτσέζικη ποδοσφαιρική ομάδα. Ιδρύθηκε το 1929. Έδρα της ομάδας είναι το Victoria Park, χωρητικότητας 6700 θέσεων. Αγωνίζεται στη Πρέμιερσιπ Σκωτίας, έχοντας προβιβαστεί μετά την κατάκτηση του πρωταθλήματος της πρώτης κατηγορίας Σκωτίας την περίοδο 2011-12. Την περίοδο 1994-95 αγωνιζόταν στην Highland Football League, μια διοργάνωση την οποία κέρδισε 3 φορές. Έχει επίσης κερδίσει τη Scottish First Division, τη Second Division, τη Third Division (από μια φορά κάθε μια) και δύο φορές το Challenge Cup. Το 2010 έφτασε στον τελικό του Κυπέλλου Σκωτίας.
Κάουντενμπιθ ΦΚ

Η Κάουντενμπιθ ΦΚ είναι μια επαγγελματική σκωτσέζικη ποδοσφαιρική ομάδα από την πόλη Κάουντενμπιθ. Αγωνίζεται στην Τσάμπιονσιπ Σκωτίας. Έδρα της ομάδας είναι το Central Park στο κέντρο της πόλης. 

Η ομάδα δημιουργήθηκε το 1881 από την ενοποίηση δύο τοπικών συλλόγων, των Cowdenbeath Rangers (ίδρυση 1880) και Cowdenbeath Thistle Ωστόσο, ερευνητές της ιστορία του συλλόγου αναφέρουν ότι το όνομα Cowdenbeath Rangers συνέχισε να χρησιμοποιείται μέχρι το 1881 και η δημιουργία της Κάουντενμπιθ ΦΚ πιθανόν να έγινε το 1882.

Κατά διαστήματα η ομάδα συμμετείχε στην B Division, την τότε δεύτερη κατηγορία Σκωτίας. Το 1949 κέρδισε τη Ρέιντζερς Γλασκώβης στο Άιμπροξ στα πλαίσια του Scottish League Cup, αλλά αποκλείστηκε στον επαναληπτικό.
Χάμιλτον Ακαντέμικαλ ΦΚ

Η Χάμιλτον Ακαντέμικαλ ΦΚ (αγγλικά: "Hamilton Academical FC") είναι μια σκωτσέζικη ποδοσφαιρική ομάδα. Ιδρύθηκε το 1874 από μια σχολική ομάδα ποδοσφαίρου στη Hamilton Academy. Παραμένει η μόνη επαγγελματική βρετανική ποδοσφαιρική ομάδα η οποία προήλθε από μια σχολική ομάδα.

Αμέσως μετά την ίδρυση της, η ομάδα έγινε μέλος της Ποδοσφαιρικής Ομοσπονδίας Σκωτίας και ξεκίνησε να συμμετάσχει στο Κύπελλο Σκωτίας (ποδόσφαιρο ανδρών) και στο Qualifying Cup. Το Νοέμβριο του 1897 έγινε μέλος της Scottish Football League όταν μια από τις κύριες ομάδες της εποχής, η Renton, αναγκάστηκε να αποχωρήσει και η Χάμιλτον Ακαντέμικαλ ΦΚ προσκλήθηκ να πάρει τη θέση της.

Παρόλο που η ομάδα κέρδισε το πρωτάθλημα Second Division την περίοδο 1904, δεν προβιβάστηκε αυτόματα στο Πρωτάθλημα ποδοσφαίρου ανδρών Σκωτίας, καθώς η άνοδος εκείνη την εποχή γινόταν κατόπιν πρόσκλησης. Ωστόσο, είχε κάποιες επιτυχίες στο κύπελλο. Έφτασε στον τελικό του κυπέλλου το 1911 αλλά έχασε από τη Σέλτικ Γλασκώβης. Το 1935 ξανασυμμετείχε στον τελικό του κυπέλλου αλλά αυτή τη φορά έχασε από τη Ρέιντζερς Γλασκώβης.
Εθνική Σκωτίας Β (ποδόσφαιρο ανδρών)

Η Εθνική Σκωτίας Β (ποδόσφαιρο ανδρών), η οποία ελέγχεται από την Ποδοσφαιρική Ομοσπονδία Σκωτίας, είναι η δεύτερη ποδοσφαιρική ομάδα της Σκωτίας, που περιστασιακά στηρίζει την Εθνική Σκωτίας (ποδόσφαιρο ανδρών). Δημιουργήθηκε για να αγωνίζεται σε αυτήν ποδοσφαιριστές που θεωρείται πιθανόν να κληθούν στην Εθνική Σκωτίας. Γενικά, η ομάδα δίνει φιλικά παιχνίδια με αντίπαλους άλλες εθνικές Β. Τα παιχνίδια αυτά συχνά διεξάγονται σε μικρότερα γήπεδα από αυτά που αγωνίζεται η εθνική ομάδα, με την προσέλευση να κυμαίνεται συνήθως κάτω από τις 10000.

Το πρώτο επίσημο παιχνίδι της ομάδας δόθηκε στις 11 Νοεμβρίου 1952 με αντίπαλο την Εθνική Γαλλίας Β (ποδόσφαιρο ανδρών) (0-0) στην Τουλούζη.
Disney Junior

Το Disney Junior είναι ένα αμερικανικό ψηφιακό καλωδιακό και δορυφορικό κανάλι το οποίο ανήκει στην "Disney Channels Worldwide", μονάδα της "Disney–ABC Television Group", θυγατρική της "Disney Media Networks", τμήμα της "Disney Direct-to-Consumer and International" η οποία ανήκει στην The Walt Disney Company. Απευθύνεται σε παιδιά προσχολικής ηλικίας μέχρι 8 ετών.

Το πρόγραμμα ενσωματώνει δημιουργική αφήγηση και ενδιαφέροντες χαρακτήρες που μετατρέπουν τη μάθηση σε μια διασκεδαστική εμπειρία με αγαπημένες σειρές όπως η «Λέσχη του Μίκυ», ο «Τζέικ και οι πειρατές της χώρας του ποτέ», ο «Γουίνι το Αρκουδάκι», η «Πριγκίπισσα Σοφία» κ.ά. Το πρόγραμμα του καναλιού μεταδίδεται μεταγλωττισμένο στα Ελληνικά.
Τέμενος Γιαβούζ Σελίμ

Το Τέμενος Γιαβούζ Σελίμ (τούρκικα:Yavuz Selim Camii) είναι ένα οθωμανικό τζαμί που βρίσκεται πάνω στον πέμπτο λόφο της Κωνσταντινούπολης με θέα τον Κεράτιο Κόλπο. Το μέγεθός του και η γεωγραφική θέση του το καθιστούν ένα γνωστό ορόσημο στην Κωνσταντινούπολη.
Αλέκος Τσουκόπουλος

Ο Αλέκος Τσουκόπουλος (1907-1949) ήταν δικηγόρος και έφεδρος αξιωματικός του Ελληνικού Στρατού. Πολέμησε στον Ελληνοϊταλικό πόλεμο, συμμετείχε στον ΕΛΑΣ ως διοικητής τάγματος καθώς και στον ΔΣΕ. Εκτελέστηκε ως υπεύθυνος για την ήττα του ΔΣΕ στον Άγιο Βασίλειο Κυνουρίας στα τέλη Φεβρουαρίου του 1949.
Νταμπάρτον ΦΚ

Η Νταμπάρτον ΦΚ είναι η 4η παλαιότερη σκωτσέζικη ποδοσφαιρική ομάδα. Ιδρύθηκε το 1872 μετά τις Κουίνς Παρκ (1867), Κιλμάρνοκ ΦΚ (1869) και Στράνραερ (1870). Προέρχεται από την πόλη Νταμπάρτον.

Η ομάδα ήταν μια από τις μεγαλύτερες ομάδες του 19ου αιώνα. Κέρδισε τις δύο πρώτες περιόδους της Scottish Football League. Από τότε, η ομάδα τις περισσότερες περιόδους δεν συμμετείχε στην ανώτατη κατηγορία, με τελευταία φορά να ήταν το 1985. 

Η στολή της ομάδας είναι άσπρη με μαύρη και χρυσή λωρίδα στο μπορστινό μέρος. Αγωνίζεται στο The Bet Butler Stadium.
Σέιλ

Το Σέιλ (αγγλικά: "Seil") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 13,3 τ.χλμ. και 551 κατοίκους (2011). Πρωτεύουσα του νησιού είναι ο οικισμός Ellenabeich στην δυτική ακτή του νησιού και διοικητικά ανήκει στην περιφέρεια του Άργκαϊλ και Μπιουτ. Το Σέιλ είναι επίσης το δεύτερο μεγαλύτερο νησί των νησιών Σλέιτ και συνδέεται με την Σκωτία με μία γέφυρα που κατασκευάστηκε το 1792 μ.Χ. Στο νησί υπάρχουν άλλοι δύο οικισμοί το Balvicar, στην ανατολική ακτή του νηιού και το Clachan-Seil, στα βόρεια κοντά στην γέφυρα.
Κονκόρντια Βασιλείας

Η Κονκόρντια Βασιλείας (γερμανικά: "FC Concordia Basel") είναι ελβετική ποδοσφαιρική ομάδα με έδρα τη Βασιλεία. Η ομάδα ιδρύθηκε το 1907. Αγωνίζεται στη 2nd regional league, το πέμπτο επίπεδο του ποδοσφαίρου της Ελβετίας. Έδρα της ομάδας είναι το στάδιο Rankhof Stadium. Η ομάδα έχει κατακτήσει ένα Och Cup (θεωρείται ο πρόδρομος του κυπέλλου Ελβετίας) το 1922, ο οποίος είναι ο μοναδικός τίτλος της ομάδας.

Την περίοδο 1923-1931 συμμετείχε στο Πρωτάθλημα ποδοσφαίρου Ελβετίας, όπως επίσης και την περίοδο 1932-1935. Τις περιόδους 1947-1948, 1950-1951, 1957-1959 και 2001-2009 συμμετείχε στην Τσάλεντζ Λιγκ Ελβετίας.
Γκίγκα

Το Γκίγκα (αγγλικά: "Gigha") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 14 τ.χλμ. και 163 κατοίκους (2011). Πρωτεύουσα του νησιού είναι ο οικισμός Ardminish και διοικητικά ανήκει στην περιφέρεια του Άργκαϊλ και Μπιουτ. 
Ο πληθυσμός του Γκίγκα κορυφώθηκε με πάνω από 700 κατοίκους το 18ο αιώνα, αλλά κατά τη διάρκεια του 20ου αιώνα το νησί είχε πολλούς ιδιοκτήτες, οι οποίοι προκάλεσαν διάφορα προβλήματα στην ανάπτυξη του νησιού. Μέχρι τις αρχές του 21ου αιώνα ο αριθμός των κατοίκων μειώθηκε σε μόλις 98. Ωστόσο η εξαγορά του νησιού από την κοινότητα το 2002 έχει μετατρέψει το νησί, το οποίο έχει τώρα έναν αυξανόμενο πληθυσμό και μια ποικιλία νέων εμπορικών δραστηριοτήτων που συμπληρώνουν τη γεωργία και τον τουρισμό.
Τα αξιοθέατα του νησιού περιλαμβάνουν τους κήπους Achamore και την άφθονη άγρια ​​φύση, ιδιαίτερα τα θαλασσοπούλια.
Πολ Μανιέτ

Ο Πολ Μανιέτ (γεννημένος στη Λουβαίν στις 28 Ιουνίου 1971) είναι Βέλγος πολιτικός προερχόμενος από την γαλλόφωνη κοινότητα της χώρας, μέλος του Σοσιαλιστικού Κόμματος, και Καθηγητής Πολιτικών Επιστημών στο Ανοιχτό Πανεπιστήμιο Βρυξελλών. Είναι κάτοχος προπτυχιακού διπλώματος στις Πολιτικές Επιστήμες στο "ULB" το 1993, προτού ολοκληρώσει τις σπουδές του με ένα εξειδικευμένο προπτυχιακό δίπλωμα πάνω στις Ευρωπαϊκές Πολιτικές Επιστήμες στο ίδιο αυτό πανεπιστήμιο, έναν μόλις χρόνο αργότερα. Ήταν "visiting fellow" στο Πανεπιστήμιο του Κέιμπριτζ από το 1994 ως το 1995, χάρη σε υποτροφία που έλαβε από το Ίδρυμα Βίενερ - Άνσπαχ, ενώ ήταν υπότροφος-διδακτορικός φοιτητής του "FNRS" από το 1995 ως το 1999. Έλαβε τον τίτλο του Δόκτορα επί των Πολιτικών Επιστημών το 1999, όταν η μεταπτυχιακή του εργασία (Υπηκοότητα και ευρωπαϊκή δομή) έγινε αποδεκτή. Στις 17 Ιανουαρίου 2013, το πολιτικό γραφείο του Σοσιαλιστικού Κόμματος τον όρισε ως πρόεδρο (έχων εκτελεστική εξουσία), ενώ όρισε τον Ζαν-Πασκάλ Λαμπίγ ως αντικαταστάτη του στην θέση του ομοσπονδιακού υπουργού. Διατηρεί το αξίωμα του "bourgmestre" (δημάρχου) του Σαρλερουά.
Επαρχία Λεφκόσα

Η Επαρχία Λεφκόσα είναι η γεωγραφική ζώνη Λευκωσίας όπως την ονομάζει η Τουρκική Δημοκρατία της Βόρειας Κύπρου (ΤΔΒΚ) δηλαδή το βόρειο τμήμα της Κυπριακής Δημοκρατίας, το οποίο τελεί υπό τουρκική κατοχή. Εκ του νόμου οι Επαρχίες της Κύπρου είναι διαφορετικά διαχωρισμένες.

Η ΤΔΒΚ έχει χωρισμένο αυτό το έδαφος σε δύο υποεπαρχίες: την Υποεπαρχία Λεφκόσα και την Υποεπαρχία Ντεγιρμενλίκ. Ο πληθυσμός της ανερχόταν στις 84.776 κατοίκους το 2006. Ο "Καϊμακάμης" της είναι ο Κεμάλ Ντενίζ Ντανά.
Επαρχία Ισκέλε

Η Επαρχία Ισκέλε (τουρκικά: "İskele District") είναι επαρχία της Βόρειας Κύπρου. Είναι χωρισμένη σε τρεις υποεπαρχίες: την Υποεπαρχία Ισκελέ, την Υποεπαρχία Μεχμεττσίκ και την Υποεπαρχία Γενί Ερένκιοϊ. Πρωτεύουσά της είναι το Ισκέλε. Ο πληθυσμός της ανερχόταν στις 21.099 κατοίκους το 2006. Ο "Καϊμακάμης" της (υποκυβερνήτης) είναι ο Μπουνγιαμίν Μερχαμετσίζ.

Η επαρχία αυτή έχει αποσπασθεί από την Επαρχία Γκαζίμαγουσα το 1998.
Βραβεία TVyNovelas

Τα Βραβεία TVyNovelas (Ισπανικά:"Premios TVyNovelas") παρουσιάζονται κάθε χρόνο από την Televisa και το περιοδικό TVyNovelas για να τιμήσει τις καλύτερες τηλεοπτικές παραγωγές του Μεξικού, συμπεριλαμβανομένου και τις σαπουνόπερες, η πρώτη απονομή έγινε το 1983. 

Η τελετή μεταδίδεται μέσω του Canal de las Estrellas στο Μεξικό και τη Λατινική Αμερική, και η Univision στις Ηνωμένες Πολιτείες. Για πρώτη φορά στα 30 χρόνια της ιστορίας της, το Canal de las Estrellas και η Univision μετάδοσαν ταυτόχρονα τα βραβεία στις 28 Απριλίου 2013.
Επαρχία Γκιουζέλγιουρτ

Η Επαρχία Γκιουζέλγιουρτ (τουρκικά: "Güzelyurt İlçesi") είναι η γεωγραφική ζώνη της Μόρφου όπως την ονομάζει η Τουρκική Δημοκρατία της Βόρειας Κύπρου (ΤΔΒΚ) δηλαδή το ψευδοκράτος που δημιούργησε η Τουρκία στο κατεχόμενο βόρειο τμήμα της Κυπριακής Δημοκρατίας μετά την Τουρκική Εισβολή. Πρακτικά, οι Επαρχίες της Κύπρου είναι διαφορετικά διαχωρισμένες.

Η υποτελής διοίκηση στην Τουρκία των κατεχομένων εδαφών της Κύπρου, είχε χωρίσει την Μόρφου σε δύο υποεπαρχίες: την Υποεπαρχία "Γκιουζέλγιουρτ" και την "Υποεπαρχία" Λέφκε. Στις 27 Δεκεμβρίου 2016, η λεγόμενη "Συνέλευση της Δημοκρατίας" ομόφωνα υπερψήφισε την απόσπαση της υποεπαρχίας Λέφκε από την Επαρχία Γκιουζέλγιουρτ, καθιστώντας την Επαρχία Λέφκε ως την έκτη επαρχία. Πρωτεύουσά της είναι η Μόρφου, η οποία αναφέρεται με την τουρκική της ονομασία, "Γκιουζέλγιουρτ", από το υποτελές παράνομο καθεστώς της ΤΔΒΚ. Ο "Καϊμακάμης" της είναι ο Μεντές Γκιουντούζ.

Η επαρχία αυτή έχει αποσπασθεί από την Επαρχία Λεφκόσα.
Χάλεσερ ΦΚ

Η Χάλεσερ ΦΚ (Hallescher FC) είναι μια γερμανική ποδοσφαιρική ομάδα από την πόλη Χάλλε (Ζάαλε). Η ομάδα αγωνίζεται στη 3η Λίγκα, την τρίτη κατηγορία του γερμανικού ποδοσφαίρου. Για πολλά χρόνια η ομάδα αγωνιζόταν στην ανώτατη κατηγορία της Ανατολικής Γερμανίας, την Ομπερλίγκα, μέχρι τη Γερμανική επανένωση. Ωστόσο, όπως πολλές άλλες ομάδες της Ανατολικής Γερμανίας, υπέφερε από τα οικονομικά και δημογραφικά αποτελέσματα της επανένωσης τη δεκαετία του 1990, με αποτέλεσμα να υποβιβαστεί σε ερασιτεχνικές κατηγορίες. Από το 2000 σταμάτησε η φθίνουσα πορεία και την περίοδο 2011-2012 κατάφερε τελικά να επιστρέψει στα επαγγελματικά ποδοσφαιρικά πρωταθλήμα μετά από 20 χρόνια απουσίας.
Ετζέαμπατ

Το Ετζέαμπατ ή Εσέαμπατ, η Αρχαία Μάδυτος, γνωστό στα Ελληνικά και ως Μάδυτος, είναι πόλη και περιφέρεια της επαρχίας Τσανάκκαλε στην περιφέρεια Μαρμαρά της Τουρκίας, στην ανατολική ακτή της χερσονήσου της Καλλίπολης στα στενά των Δαρδανελίων. σύμφωνα με την απογραφή του 2010, ο πληθυσμός της ευρύτερης περιφέρειας ήταν 9.154 άτομα, από τα οποία 5.380 ζουν στην πόλη του Ετζέαμπατ. Η περιφέρεια καλύπτει έκταση 468 Χλμ2, και η πόλη βρίσκεται στο ύψος της στάθμης της θάλασσας.

Το Ετζέαμπατ είναι η πλησιέστερη πόλη στα πεδία των μαχών της εκστρατείας της Καλλίπολης του 1915 κατά τον Α' Π.Π. με αποτέλεσμα να υπάρχουν πολλά μνημεία και κοιμητήρια, για τους περισσότερο από 120.000 στρατιώτες που έπεσαν από την Τουρκία, το Ηνωμένο Βασίλειο, τη Γαλλία, την Αυστραλία και τη Νέα Ζηλανδία. Το όνομα Ετζέαμπατ θα μπορούσε να προέρχεται από την αραβική "Χίζαμπατ" που σημαίνει προκεχωρημένο σημείο διοίκησης στο πεδίο της μάχης, ερμηνεύοντας πιθανώς και την αλλαγή του ονόματος από το αρχικό Μάδυτος.
Ομουρτάγ

Ο Ομουρτάγ ή Ομουρτάγκ ήταν βούλγαρος χάνος (bg|КНѪЗЪ) (8ος-9ος μ.Χ). Στις βυζαντινές πηγές αναφέρεται ως "Μορτάγων" ή "Μοντράγων". Κατά τη διάρκεια της ηγεμονίας του (814 μ.Χ.-831 μ.Χ.) και ενώ οι Βούλγαροι είχαν ήδη διαβεί τον Δούναβη και είχαν εγκατασταθεί σε εδάφη πρώην ελεγχόμενα από τη Βυζαντινή Αυτοκρατορία, προσπάθησε να αντισταθεί στον βυζαντινό πολιτικό έλεγχο και στη διατήρηση της ειδωλολατρικής θρησκείας των Βουλγάρων (η οποία χαρακτηριζόταν από πίστη σε έναν υπέρτατο Θεό, εξύμνηση του πολέμου και προγονολατρεία). Η πολιτική του Ομουρτάγκ ήταν εμφανώς αντιχριστιανική. Για να περιορίσει την επίδραση του Βυζαντίου στη χώρα του, φόνευσε ορισμένους χριστιανούς αιχμαλώτους, για τον λόγο ότι αρνήθηκαν να αποκηρύξουν την πίστη τους. Ωστόσο, ένας από τους γιους του, ο Ενραβότας, είχε ασπασθεί, από έναν αιχμάλωτο από την Αδριανούπολη, τον χριστιανισμό και εκτελέσθηκε από τον γιο και διάδοχο του Ομουρτάγκ, Μαλαμίρ. . 

Το 822 μ.Χ. , ενώ στη βυζαντινή αυτοκρατορία μαινόταν εμφύλιος πόλεμος λόγω της στάσεως του Θωμά (του επιλεγομένου Σλάβου), ο Ομουρτάγ εισέβαλε στα βυζαντινά εδάφη, είτε για να βοηθήσει τον αυτοκράτορα Μιχαήλ Β' είτε απλώς για λεηλασία. Ο Θωμάς, ο οποίος τότε πολιορκούσε την Κωνσταντινούπολη αναγκάσθηκε να λύσει την πολιορκία και στράφηκε κατά των επιδρομέων Βουλγάρων. Στη σύγκρουση, όμως, μεταξύ Βουλγάρων και στρατού του Θωμά, ο Θωμάς ο Σλάβος υπέστη συντριπτική ήττα και μόλις κατόρθωσε να διαφύγει. Στη συνέχεια, όμως, ο Ομουρτάγ επέστρεψε στα εδάφη του, αρκούμενος σε λάφυρα και αιχμαλώτους. Ο Θωμάς, μετά την αποχώρηση των Βουλγάρων, η οποία μπορεί να οφειλόταν και στην επέλευση του χειμώνα, ανασυγκρότησε τον στρατό του και συνέχισε τις επιθέσεις κατά της Κωνσταντινουπόλεως. 

Σε μια στήλη που προορίσθηκε να στηθεί στον τάφο του, ο Ομουρτάγ διέταξε να χαραχθεί η ακόλουθη επιγραφή: "Ο άνθρωπος πεθαίνει, ακόμη κι αν έζησε ενάρετα, κι ένας άλλος γεννιέται, κι ο μεταγενέστερος ας δει αυτό για να θυμάται αυτόν που το έκανε. Το όνομα του πρίγκηπα είναι Ομουρτάγκ, ο Υπέρτατος Κάνος. Ο θεός του χαρίζει εκατόχρονη ζωή". .
Βδεογαλή

Η "Βδεογαλή (Bdeogale)" είναι ένα γένος με τρία είδη μαγκούστων που ζουν στα βροχερά δάση της κεντρικής και δυτικής Αφρικής. Είναι ζώο κυρίως χερσαίο και εντομοφάγο.
Επαρχία Γκίρνε

thumb|320px|Τοποθεσία της Επαρχίας "Γκίρνε" στο κατεχόμενο από τουρκικά στρατεύματα τμήμα της Κύπρου.

Η Επαρχία Γκίρνε (τουρκικά: "Girne İlçesi", ) είναι η γεωγραφική ζώνη της Κερύνειας όπως την ονομάζει η Τουρκική Δημοκρατία της Βόρειας Κύπρου (ΤΔΒΚ) δηλαδή το ψευδοκράτος που δημιούργησε η Τουρκία στο κατεχόμενο βόρειο τμήμα της Κυπριακής Δημοκρατίας μετά την Τουρκική Εισβολή. Έχει έκταση 690 τετραγωνικά χιλιόμετρα.

Εδαφικώς αντιστοιχεί εκ του νόμου σε ολόκληρη την περιοχή της Επαρχίας Κερύνειας της Κυπριακής Δημοκρατίας.
ΦΚ Ρέμσαϊντ

Η ΦΚ Ρέμσαϊντ είναι μια γερμανική ποδοσφαιρική ομάδα από την πόλη Ρέμσαϊντ. Ιδρύθηκε την 1η Ιουλίου 1990 μετά τη ενοποίηση των "BV Lüttringhausen" και "VfB Marathon Remscheid". Το 1991 κατάφερε να προβιβαστεί στη 2η Μπούντεσλιγκα όπου παρέμεινε για δύο περιόδους, πριν υποβιβαστεί ξανά. Στη συνέχεια αγωνίστηκε στο τρίτο και τέταρτο επίπεδο του γερμανικού ποδοσφαίρου, μέχρι που αποχώρησε την περίοδο 1998-99 υπό το βάρος των χρεών. Πλέον αγωνίζεται σε τοπικά πρωταθλήματα. Έδρα της ομάδας είναι το Röntgen-Stadion χωρητικότητας 12463 θεατών.
Ιζνίκ

Το Ιζνίκ (τουρκικά: "İznik", γνωστό στα Ελληνικά ως Νίκαια), είναι πόλη και διοικητική περιφέρεια στην Επαρχία Προύσας, στην Τουρκία. Η πόλη βρίσκεται σε μια εύφορη λεκάνη στο ανατολικό άκρο της λίμνης Ιζνίκ, που περιβάλλεται από λόφους βόρεια και νότια. Η πόλη γεωγραφικά απέχει μόνο 90 χλμ. από την Κωνσταντινούπολη, αλλά η οδική απόσταση γύρω από τη Θάλασσα του Μαρμαρά είναι περίπου 200 χλμ. 

Η πόλη στην αρχαιότητα περιβαλλόταν από τείχος μήκους 5 χλμ. περίπου και ύψους περίπου 10 μέτρων. Σήμερα τα τείχη σε πολλά σημεία διαπερνώνται από δρόμους, αλλά ένα μεγάλο τμήμα τους υφίσταται ως τουριστικός προορισμός. Η πόλη έχει πληθυσμό περίπου 22.500 ατόμων. Ήταν περιφερειακό κέντρο της επαρχίας της Προύσας από το 1930.
ΦΚ Άουγκσμπουργκ

Η ΦΚ Άουγκσμπουργκ (γερμανικά: "FC Augsburg") είναι γερμανική ποδοσφαιρική ομάδα από το Άουγκσμπουργκ. Η ομάδα ιδρύθηκε το 1907 ως "Αλεμάνια Άουγκσμπουργκ" (Fußball-Klub Alemania Augsburg). Από το 1921 έως το 1969 ονομαζόταν "ΜΚ Άουγκσμπουργκ" (BC Augsburg). Ο σύλλογος έχει σήμερα περίπου 13.500 εγγεγραμμένα μέλη και πάνω από 75 επίσημες λέσχες φιλάθλων.

Η ομάδα συμμετείχε κυρίως στην δεύτερη και τρίτη κατηγορία, ακόμα και στην τέταρτη για δύο περιόδους. Στο τέλος της περίοδου 2010/11 κατάφερε να προβιβαστεί στη Μπούντεσλιγκα για πρώτη φορά. Από το 2009 έδρα της ομάδας είναι η WWK Arena. Με τη διαχείρηση της επαγγελματικής ομάδας είναι επιφορτισμένη η εταιρεία "Fußball-Club Augsburg 1907 GmbH & Co. KGaA". Αγωνίζεται στην Μπούντεσλιγκα, την ανώτατη ποδοσφαιρική κατηγορία της Γερμανίας.
ΦΚ 08 Χόμπουργκ

Η ΦΚ 08 Χόμπουργκ είναι γερμανική ποδοσφαιρική ομάδα. Ιδρύθηκε στις 15 Ιουνίου 1908 από μια ομάδα δεκαεφτάχρονων ανδρών μιας τοπικής pub. Αγωνίζεται στη Regionalliga Südwest. Έχει τρεις συμμετοχές στη Μπουντεσλίγκα τη δεκαετία του 1980 (1986-87, 1987-88, 1989-90). Επιπρόσθετα, έχει κατακτήσει τη 2η Μπούντεσλιγκα το 1986. Αγωνίζεται στο Waldstadion Homburg χωρητικότητας 21813 θεατών. Χρώματα της ομάδας είναι το πράσινο και το άσπρο.
1. ΦΚ Ουνιόν Βερολίνου

H 1. ΦΚ Ουνιόν Βερολίνου (γερμανικά: "1. FC Union Berlin") είναι γερμανικός ποδοσφαιρικός σύλλογος από το Βερολίνο. Η ομάδα ιδρύθηκε το 1966 στη Λαϊκή Δημοκρατία της Γερμανίας. Συμμετέχει στην Μπούντεσλιγκα. Έδρα της είναι το Στάντιον Αν ντερ Άλτεν Φέρστεραϊ. Η ομάδα έχει κερδίσει 1 Κύπελλο Ανατολικής Γερμανίας το 1968 ενώ ήταν και φιναλίστ το 1986. Επίσης, τερμάτισε δεύτερη στο Πρωτάθλημα Γερμανίας το 1923 και ήταν φιναλίστ του Κυπέλλου Γερμανίας το 2001. Επιπρόσθετα, έχει ένα τρόπαιο πρωταθλήματος της 3. Λίγκα το 2009.
1. ΦΚ Σααρμπρύκεν

Η 1. ΦΚ Σααρμπρύκεν είναι μια γερμανική ποδοσφαιρική ομάδα από την πόλη Σααρμπρύκεν. Αρχικά, ήταν το ποδοσφαιρικό τμήμα της "Turnverein Malstatt", η οποία ιδρύθηκε το 1903. Το τμήμα διασπάστηκε το 1907 ώστε να δημιουργηθεί η ανεξάρτητη ποδοσφαιρική ομάδα "FV Malstatt-Burbach" και την 1 Απριλίου 1909 μετονομάστηκε σε "1. ΦΚ Σααρμπρύκεν.

Η ομάδα ήταν φιναλίστ του πρωταθλήματος Γερμανίας το 1943 και το 1952. Αγωνίζεται στο Ludwigsparkstadion χωρητικότητας 35303 θέσεων. Χρώματα της ομάδας είναι το μπλε και το μαύρο. Συμμετέχει στη 3η Λίγκα.
ΦΚ Ενεργκί Κότμπους

H ΦΚ Ενεργκί Κότμπους (γερμανικά: "FC Energie Cottbus") είναι μια γερμανική ποδοσφαιρική ομάδα από την πόλη Κότμπους. Ιδρύθηκε το 1963 σαν "SC Cottbus" στην Ανατολική Γερμανία. Το 1954 συμμετείχε στην Ομπερλίγκα, όπου καταταγόταν στα μέσα του βαθμολογικού πίνακα. Τη δεκαετία του 1960 έπεσε μέχρι την τέταρτη κατηγορία της χώρας. Το 1990, με τη Γερμανική επανένωση, η ομάδα πήρε το όνομα "FC Energie". Αρχικά κατάφερε να προβιβαστεί από τις μικρές κατηγορίες και κέρδισε τη συμμετοχή της στη 2η Μπούντεσλιγκα το 1997. Το 2000 κατάφερε να προβιβαστεί στη Μπουντεσλίγκα, παραμένοντας για τρία χρόνια. Την περίοδο 2005-2006 συμμετείχε εκ νέου στο Γερμανικό πρωτάθλημα ποδοσφαίρου ανδρών 2005-2006, όπως και την επόμενη χρονιά. Η ΦΚ Ενεργκί Κότμπους είναι η μόνη ομάδα από τη Λαϊκή Δημοκρατία της Γερμανίας που έχει αγωνιστεί στη Μπουντεσλίγκα. Η γερμανίδα καγκελάριος Άνγκελα Μέρκελ είναι επίτιμο μέλος του συλλόγου.
Κουμάνοι

Οι Κουμάνοι ή Κομάνοι ή Πολόβτσυ (Τουρκικά: "kuman / πληθ. kumanlar", Ουγγρικά: kun / πληθ. kunok) ήταν τουρκικός νομαδικός λαός, ο δυτικός κλάδος της συνομοσπονδίας Κουμάνων - Κιπτσάκων. Μετά την εισβολή των Μογγόλων στο κράτος των Ρως (1237), πολλοί αναζήτησαν άσυλο στην Ουγγαρία και στη Βουλγαρία. Άλλοι ερευνητές αναφέρουν ότι οι Κουμάνοι ήταν ευπρόσδεκτοι στην Ουγγαρία πριν τη μογγολική εισβολή.

Λαός που σχετιζόταν με τους Πετσενέγους, και αναφέρεται ως Πολόβτσυ (ορθή προφορά στα ρωσικά: Παλόφτσυ) στις ρωσικές πηγές, κατοίκησαν μια περιοχή βόρεια της Μαύρης Θάλασσας και κατά μήκος του ποταμού Βόλγα, γνωστή ως Κουμανία, όπου έπαιξαν μαζί με τους Κιπτσάκους ρόλο στην πολιτική του Καυκάσου και της Χωρεσμίας . Εντέλει, αρκετοί εγκαταστάθηκαν δυτικά της Μαύρης Θάλασσας, επηρεάζοντας την πολιτική των Ρως του Κιέβου, της Χρυσής Ορδής, της Βουλγαρίας, της Σερβίας, της Ουγγαρίας, της Μολδαβίας, και της Βλαχίας. Οι φυλές των Κουμάνων και των Κιπτσάκων ενώθηκαν πολιτικά σε μια συνομοσπονδία. Η Κουμανική γλώσσα μαρτυρείται σε ορισμένα μεσαιωνικά χειρόγραφα και είναι η περισσότερο γνωστή από τις πρώιμες Τουρκικές γλώσσες. Ο "Codex Cumanicus" (Κουμανικός Κώδικας) ήταν γλωσσολογικό εγχειρίδιο που γράφτηκε προς βοήθεια των Καθολικών ιεραποστόλων της περιοχής. 

Ως νομάδες πολεμιστές από τη στέπα της Ευρασίας, οι Κουμάνοι άσκησαν επίμονη πίεση στα μεσαιωνικά Βαλκάνια. Το βασικό όργανο της επιτυχημένης άσκησης πολιτικής των Κουμάνων ήταν η στρατιωτική δύναμη και η πίεση στα εξασθενημένα από τις εμφύλιες διαμάχες βαλκανικά κράτη. Οι πιέσεις αυτές είχαν ως αποτέλεσμα να εγκατασταθούν ομάδες Κουμάνων και αναμειχθούν με τους γηγενείς πληθυσμούς. Υφίσταται μάλιστα διαμάχη για το αν τρεις διαδοχικές βουλγαρικές δυναστείες, των Ασενιδών, των Τερτεριδών και η δυναστεία Σισμάν, όπως και η ιδρυτική βλάχικη δυναστεία των Βασαραβιδών είναι κουμανικής προέλευσης. Ωστόσο, σε ό,τι αφορά στις περιπτώσεις των Ασενιδών και των Βασαραβιδών, μεσαιωνικά χειρόγραφα τις αναφέρουν ως βλάχικες, ρωμανικές δυναστείες. Οι Κουμάνοι έπαιξαν ενεργό ρόλο στο Βυζάντιο, την Ουγγαρία και τη Σερβία, καθώς ενσωματώθηκαν στις αριστοκρατικές τάξεις των κοινωνιών αυτών των κρατών.
Άιντραχτ Μπράουνσβαϊγκ

Η Άιντραχτ Μπράουνσβαϊγκ (γερμ. "Eintracht Braunschweig", επίσημο όνομα "BTSV Eintracht von 1895 e.V.") είναι μια γερμανική ποδοσφαιρική ομάδα και αθλητικός σύλλογος από το Μπράουνσβαϊγκ, Κάτω Σαξωνία. Η ομάδα είναι ένα από τα ιδρυτικά μέλη της Μπουντεσλίγκα το 1963. Κέρδισε τον εθνικό τίτλο το 1967. Αγωνίζεται τη σεζόν 2014-15 στη 2η Μπούντεσλιγκα.

Από το 1923 έδρα της ομάδας είναι το Eintracht-Stadion. Υπάρχει αντιπαλότητα με την Αννόβερο 96. Εκτός από το ποδοσφαιρικό τμήμα, η ομάδα έχει τμήματα και σε άλλα αθλήματα, με το τμήμα Χόκεϊ επί χόρτου να είναι το πιο πετυχημένο. Χρώματα της ομάδας είναι το μπλε και το κίτρινο.
The Desert Rose Band

Το The Desert Rose Band είναι ένα αμερικάνικο συγκρότημα country rock μουσικής από την Καλιφόρνια και ιδρύθηκε από τους Chris Hillman, Herb Pedersen και John Jorgenson το 1985. Επίσης το συγκρότημα αποτελούταν από τους Bill Bryson στο Μπάσο, Jay Dee Maness στη κιθάρα αλουμινίου και Steve Duncan στα Τύμπανα. Στα τέλη της δεκαετίας του '80 και στις αρχές του '90 πολλά singles του συγκροτήματος υπήρχαν στη λίστα "Hot Country Singles & Tracks" μέχρι τον Φεβρουάριο του 1994 όπου το συγκρότημα διαλύθηκε.
Ρουστέμ Πασάς

Ο Νταμάτ Ρουστέμ Πασάς (Τούρκικα:Damat Rüstem Paşa) (;1500 - 10 Ιουλίου 1561) ήταν Μεγάλος Βεζίρης στην εποχή του Σουλεϊμάν Α΄ και ονομάστηκε νταμάτ (γαμπρός) γιατί παντρεύτηκε την κόρη του σουλτάνου Μιχριμάχ Σουλτάν.
Εμμανουήλ Βαζαίος

Ο Εμμανουήλ Βαζαίος γεννήθηκε στη Σαντορίνη το 1899 και ήταν αξιωματικός του Ελληνικού Στρατού και στα χρόνια της γερμανικής κατοχής στρατιωτικός διοικητής του 6ου Συντάγματος του ΕΛΑΣ Πελοποννήσου με το προσωνύμιο «Καπετάν Βαζαίος».
Δημήτρης Μίχος

Ο Δημήτρης Μίχος (1890-1963) ήταν έλληνας αξιωματικός της Πολεμικής Αεροπορίας, αντιστασιακός και διοικητής του ΕΛΑΣ στην Πελοπόννησο. Θεωρείται ως μία από τις μεγαλύτερες φυσιογνωμίες της Εθνικής Αντίστασης στην Πελοπόννησο.
Αρμίνια Μπίλεφελντ

Η Αρμίνια Μπίλεφελντ (γερμανικά: "Arminia Bielefeld") είναι γερμανικός ποδοσφαιρικός σύλλογος από την πόλη Μπίλεφελντ. Έχει τμήματα ποδοσφαίρου, χόκεϊ επί χόρτου, καλλιτεχνικού πατινάζ και μπιλιάρδου. Ο σύλλογος αριθμεί 8.417 μέλη και τα χρώματα του είναι το μαύρο, το άσπρο και το μπλε. Το όνομα του συλλόγου προέρχεται από τον οπλαρχηγό Αρμίνιο, ο οποίος κέρδισε ένα ρωμαϊκό στρατό στη Μάχη του Τευτοβούργιου δρυμού.

Ο σύλλογος είναι περισσότερο γνωστός για την επαγγελματική ποδοσφαιρική ομάδα του, η οποία αγωνίζεται στη 2. Μπούντεσλιγκα. Έχει κερδίσει την άνοδο στην Μπούντεσλιγκα 7 φορές, έχοντας 3 κατακτήσεις της 2. Μπούντεσλιγκα (1978, 1980, 1999).
Κέρρερα

Το Κέρρερα (αγγλικά: "Kerrera") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 12,1 τ.χλμ. και 34 κατοίκους (2011). Πρωτεύουσα του νησιού είναι ο οικισμός Bailiemore στην ανατολική ακτή του νησιού και διοικητικά ανήκει στην περιφέρεια του Άργκαϊλ και Μπιουτ. Το Κέρρερα είναι γνωστό για το ερειπωμένο κάστρο Gylen, που χτίστηκε το 1582 και επίσης ως ο τόπος όπου ο Αλέξανδρος Β΄ της Σκωτίας πέθανε το 1249.
Σάουθ Ρόνα

Το Σάουθ Ρόνα (αγγλικά: "South Rona") είναι κατοικήσιμο νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Βρίσκεται μεταξύ των Σάουντ του Ραασάυ και του Ίννερ Σάουντ μόλις βόρεια από γειτονικό νησί του Ραασάυ και ανατολικά της χερσονήσου Τρότερνις του Σκάι. Έχει έκταση 9,3 τ.χλμ. και 3 κατοίκους (2011). Κύριος οικισμός του νησιού είναι το Acairseid Mhòr και διοικητικά ανήκει στην περιφέρεια του Χάιλαντ.
Ακίτο Νακατσούκα

Ο Ακίτο Νακατσούκα (, Χέπμπορν: Nakatsuka Akito), επίσης γνωστός ως "Τσουκάσαν" (Tsukasan), είναι Ιάπωνας μουσικοσυνθέτης γνωστός για τα έργα του για την Nintendo. Ο Νακατσούκα δουλεύει στην Nintendo από το 1984, ξεκινώντας με το "Devil World". Τα πιο γνωστά του έργα είναι στο "Zelda II: The Adventure of Link" και στο "Mike Tyson's Punch-Out!!". Επίσης, συνέθεσε την μουσική για το "Super GameBoy".

Ο Νακατσούκα πρώτα χρησιμοποίησε μία μηχανή ηχου γραμμένη από τον Γιούκιο Κανεόκα, που το πιο πιθανό ήταν προγραμματισμένη από τον Κότζι Κόντο. Έπειτα όμως προγραμμάτισε τη δική του μηχανή ήχου με την χρήση συμβολικής γλώσσας, εφόσον ήταν μόνος τρόπος να δημιουργηθεί μουσική για βιντεοπαιχνίδια τότε.
Ιστ Εντ Λάιονς ΦΚ

H Ιστ Εντ Λάιονς ΦΚ είναι μια επαγγελματική ποδοσφαιρική ομάδα από την Φρίταουν στη Σιέρα Λεόνε. Συμμετέχει στη Sierra Leone National Premier League, την ανώτατη πδοσφαιρική κατηγορία της χώρας. Έδρα της ομάδας είναι το εθνικό στάδιο της χώρας, National Stadium. Είναι μία από τις δύο πιο πετυχημένες ποδοσφαιρικές ομάδες της χώρας. Ιδρύθηκε το 1928 και είναι μία από τις παλαιότερες ομάδες της χώρας.
Σαν Χουάν Ζαμπλοτέχ

Η Σαν Χουάν Ζαμπλοτέχ ήταν μια ποδοσφαιρική ομάδα από το Τρινιντάντ και Τομπάγκο, η οποία αγωνιζόταν στην TT Pro League, την ανώτατη κατηγορία της χώρας. Έδρα της ομάδας ήταν το Hasely Crawford Stadium στο Πορτ-οφ-Σπέιν, Τρινιντάντ (νησί). Τη Δευτέρα 2 Ιουλίου 2012, η ομάδα επίσημα παραιτήθηκε από την TT Pro League αφού δεν μπορούσε να πληρώσει τους μισθούς των ποδοσφαιριστών της. Πλέον, διαθέτει μόνο ακαδημίες νέων, έχοντας επισήμως αποσυρθεί από τα πρωταθλήματα της χώρας. Η ομάδα είχε ιδρυθεί το 1974.
Above and Beyond

Το Above and Beyond είναι τραγούδι του χαρντ ροκ συγκροτήματος Deep Purple, το έκτο του δίσκου "Now What?!", ο οποίος κυκλοφόρησε στις 26 Απριλίου του 2013. Το κομμάτι κυκλοφόρησε σε μορφή σινγκλ από την "Ear Music" στις 25 Οκτωβρίου 2013 στην Ευρώπη και τρεις ημέρες αργότερα στη Μεγάλη Βρετανία.

Το κομμάτι, όπως και ολόκληρος ο δίσκος, είναι αφιερωμένος στον αποθανόντα κιμπορντίστα Τζον Λορντ, που έπαιζε στους Deep Purple από το 1968 ως το 1976 και από την επανένωση τους το 1984, μέχρι το 2002 όταν και έδωσε τη θέση του στον Ντον Έρεϊ.
Τσαρλς Γκουντγίαρ

Ο Τσαρλς Γκουντγίαρ ("Charles Goodyear", 29 Δεκεμβρίου 1800 – 1 Ιουλίου 1860) ήταν Αμερικανός εφευρέτης, ο οποίος το 1839 ανέπτυξε μία διαδικασία βουλκανισμού του καουτσούκ, μία μέθοδο που τελειοποίησε το 1844 ενώ ζούσε και εργαζόταν στο Σπρίνγκφιλντ (Μασαχουσέτη) και για την οποία έλαβε στις 15 Ιουνίου του 1844 το υπ' αριθμ. 3633 δίπλωμα ευρεσιτεχνίας από το Γραφείο Διπλωμάτων Ευρεσιτεχνίας των Η.Π.Α.

Ο Γκουντγίαρ επινόησε τη διαδικασία του βουλκανισμού τυχαία μετά από πέντε χρόνια έρευνας. Αν και ο Γκουντγίαρ πιστώνεται συχνά με την εφεύρεσή του, σύγχρονα στοιχεία έχουν αποδείξει ότι οι κάτοικοι της Κεντρικής Αμερικής χρησιμοποιούσαν σταθεροποιημένο καουτσούκ για μπάλες και άλλα αντικείμενα από το 1600 π.Χ.
Κορονέλ Μπολονιέσι

Η Κορονέλ Μπολονιέσι είναι μια ομάδα ποδοσφαίρου από την πόλη Tacna στο Περού. Ιδρύθηκε το 1929. Έδρα της ομάδας είναι το Estadio Jorge Basadre, χωρητικότητηας 19000 θεατών. Αγωνίζεται στη Segunda División Peruana. Χρώματα της ομάδας είναι το κόκκινο και το άσπρο. Σε εθνικό επίπεδο έχει κατακτήσει ένα πρωτάθλημα της χώρας (Torneo Clausura) το 2007 και 2 Torneo Interzonal (1977, 1978). Επιπρόσθετα, έχει κατακτήσει 2 κύπελλα Περού (1976, 2001), ενώ άλλες δύο φορές ήταν φιναλίστ (1998, 2000). Έχει συμμετάσχει μία φορά στο Κόπα Λιμπερταδόρες (2008) αλλά αποκλείστηκε από τον πρώτο γύρο. Επίσης, έχει 3 συμμετοχές στο Κόπα Σουδαμερικάνα (2004, 2006, 2007), όπου την πρώτη χρονιά αποκλείτηκε από τον προκριματικό γύρο και τις επόμενες δύο από τον πρώτο γύρο.
Ρεξ Χάρισον

Ο Ρεξ Χάρισον (αγγλ.: "Reginald Carey "Rex" Harrison", 5 Μαρτίου 1908 - 2 Ιουνίου 1990) ήταν Άγγλος ηθοποιός του θεάτρου και του κινηματογράφου βραβευμένος με Όσκαρ Α' Ανδρικού Ρόλου για την κινηματογραφική μεταφορά του μιούζικαλ "Ωραία μου Κυρία (My Fair Lady)" το 1964, καθώς και με δυο βραβεία Τόνυ για τα θεατρικά "Η Άννα των Χιλίων Ημερών" (1949) και "Ωραία μου Κυρία" (1957). Ο ηθοποιός είναι επίσης γνωστός για τη συμμετοχή του στις ταινίες "Η Άννα και ο Βασιλεύς του Σιαμ (Anna and the King of Siam, 1946)", "Ψυχές στην ομίχλη (The Ghost and Mrs. Muir, 1947)", "Το Φιλί της Άπιστης (Unfaithfully Yours, 1948)", "Κλεοπάτρα (Cleopatra, 1963)", "Αγωνία και Έκστασις (The Agony and the Ecstasy, 1965)" και "Δόκτωρ Ντούλιτλ (Doctor Dolittle, 1968)". Το 1989 ο ηθοποιός έλαβε τον τίτλο του Ιππότη από τη Βασίλισσα Ελισάβετ Β' της Μεγάλης Βρετανίας. Ο Χάρισον παντρεύτηκε συνολικά 6 φορές και απέκτησε δυο γιους (το Νόελ και τον Κάρεϊ), συνέχισε να εργάζεται στο θέατρο μέχρι και λίγο πριν το θάνατό του το 1990 από καρκίνο του παγκρέατος.
Led Zeppelin Boxed Set 2

Led Zeppelin Boxed Set 2 είναι ο τίτλος της διπλής συλλογής τραγουδιών του χαρντ ροκ συγκροτήματος Led Zeppelin, η οποία κυκλοφόρησε το Σεπτέμβριο του 1993 μέσω της δισκογραφικής εταιρείας "Atlantic".
Η συγκεκριμένη κυκλοφορία περιλαμβάνει κομμάτια τα οποία δεν συμπεριλήφθηκαν στην έκδοση ""Led Zeppelin Boxed Set" του 1990, όπως και το ακυκλοφόρητο μέχρι το 1993 "Baby Come On Home"".
Οι πωλήσεις της συλλογής ξεπέρασαν τις 250.000 αντίτυπα με αποτέλεσμα να βραβευθεί ως χρυσός δίσκος τον Ιούλιο του 2004.
Λευκυανίας

Ο Λευκυανίας σήμερα "Καμενέικος" είναι μικρός ποταμός της Ηλείας ένας από τους παραποτάμους του Αλφειού. Σήμερα λέγεται και "Καμενέικος" από το χωριό Κάμενα όπου περνά. 

Ο Λευκυιανίας πηγάζει από την Φολόη στα 550 περίπου μέτρα υψόμετρο κοντά στο χωριό Νέμουτα και στην συνέχεια ρέει νοτιοδυτικά όπου συναντά τον Αλφειό στο χωριό Μαυριά. 

Τον Λευκυανία τον αναφέρει και ο Παυσανίας όπου μας λέει ότι πηγάζει από την Φολόη και συναντά τον Αλφειό στην χώρα της Πισαίας.
Λάμπεια όρη

Τα Λάμπεια όρη ή όρος Λάμπεια ή όρος Λάμπειο ή Αστράς αποτελούν διακλάδωση και βουνοκορφή του Ερυμάνθου, που βρίσκεται στην Πελοπόννησο, και ανήκουν διοικητικά στην Ηλεία. Η ψηλότερη κορυφή του είναι η "Ανάληψη" με υψόμετρο 1.795 μέτρα.

Οι ονομασίες του όρους προέρχονται από την λάμψη του χιονιού στη βουνοκορυφή όπου το χτυπά το φως του ήλιου, όπου τα ψηλότερα σημεία του, όπως και του κοντινού Αστρά, είναι γυμνά από βλάστηση. 

Από τα Λάμπεια Όρη πηγάζουν πολλοί παραπόταμοι του Πηνειού. Στις πλαγιές του Λάμπειου βρίσκονται τα χωριά Δίβρη, Κρυόβρυση, Καλύβια Κρυόβρυσης, Τσίπιανα, Αστράς, Ορεινή, Αμυγδαλή, Κερέσοβα και Αγία Κυριακή.

Ο Παυσανίας αναφέρει ότι η Λάμπεια ήταν ιερό όρος του Πανός. Ωστόσο, σύμφωνα με σύγχρονους μελετητές, το αρχαίο όρος Λάμπεια δεν ταυτίζεται με το σημερινό αλλά με μια άλλη διακλάδωση του Ερύμανθου, που σήμερα ονομάζεται Καλλιφώνιο όρος. Το ίδιο βουνό, που σήμερα ονομάζεται Λάμπεια, στην αρχαιότητα ονομαζόταν "Αστερίων".
Ρόγιαλ Λεοπάρτς ΦΚ

Η Ρόγιαλ Λεοπάρτς ΦΚ είναι ποδοσφαιρική ομάδα από την πόλη Simunye στην Σουαζιλάνδη. Είναι η ομάδα της Royal Swaziland Police. Συμμετέχει στη Swazi Premier League, την ανώτατη κατηγορία της χώρας. Έχει κατακτήσεις 3 πρωταθλήματα Σουαζιλάνδης (2006, 2007, 2008), δύο Κύπελλα Σουαζιλάνδης (2007, 2011), 1 Swazi Charity Cup (2006) και ένα Swazi Trade Fair Cup (2004). Στο Κύπελλο Πρωταθλητριών Ποδοσφαίρου Αφρικής έχει τρεις παρουσίες (2007, 2008, 2009), αλλά και τις τρεις φορές αποκλείστηκε από τον προκριματικό γύρο. Έδρα της ομάδας είναι το Simunye Park, χωρητικότητας 30000 θεατών. Η ομάδα ιδρύθηκε το 1979.

Κατηγορία:Ιδρύσεις ποδοσφαιρικών ομάδων το 1979
I'm Beside You

Το "I'm Beside You" είναι ένας διπλός δίσκος από την αμερικάνικη ροκ μπάντα Red Hot Chili Peppers. Κυκλοφόρησε την Black Friday (Μαύρη Παρασκευή), την πρώτη Παρασκευή μετά τις αμερικάνικες Ευχαριστίες, στις 29 Νοεμβρίου 2013 για την Ημέρα των Δισκοπωλείων. Ο δίσκος περιέχει όλα τα τραγούδια από τα singles που κυκλοφόρησαν στα πλαίσια των "I'm with You Sessions". Σε αντίθεση με τα single της σειράς το mastering θα γίνει από τον Chris Bellman στα Bernie Grundman Studios.
Μαγκούστα του Τζάκσον

Η Μαγκούστα του Τζάκσον "(Bdeogale jacksoni)" είναι ένα είδος μαγκούστας που ανήκει στο γένος "Βδεογαλή. "Ανακαλύφθηκε το 1889 από τον Φρέντερικ Τζον Τζάκσον. Το 1894 ο Όλντφιλντ Τόμας την περιέγραψε ως "Galeriscus jacksoni." Είναι στενή συγγενής της μαυροπόδαρης μαγκούστας του ίδιου υπογένους "Γαλερίσκος" και πολλές φορές συγχέονται ως ένα είδος.

Πρόκειται για μία μεγάλη μαγκούστα καθώς το μήκος της ξεπερνά τα 50 εκατοστόμετρα και το βάρος της είναι 2-3 χιλιόγραμμα. Η μακριά και πυκνή γούνα της είναι γκριζωπή μαύρη και άσπρη, τα μάγουλα και ο λαιμός είναι κιτρινωπά, τα πόδια είναι σκούρα καφετιά ή μαύρα και η φουντωτή ουρά είναι άσπρη.

Η μαγκούστα του Τζάκσον τρέφεται με τρωκτικά και έντομα και είναι κυρίως ζώο νυκτόβιο και πιθανότατα μοναχικό. Απαντάται στην Κένυα, την Ουγκάντα και την Τανζανία σε ορεινές περιοχές. Άρχισε να σπανίζει και έτσι το 2008 η IUCN την κατέταξε ως Προ Απειλής.
Διάγωνας

Ο Διάγωνας ή Διάγων είναι ποταμός της Ηλείας ένας από τους παραποτάμους του Αλφειού. Πηγάζει και ρέει στην περιοχή της Τριφυλίας.

Βρίσκεται στα νότια του νομού πηγάζει από το όρος Μίνθη και ρέει με κατεύθυνση προς την Αρκαδία. Ο Διάγων εκβάλει στον Αλφειό στο ίδιο σημείο που τον συναντά και ο Ερύμανθος. Τον Διάγωνα αναφέρει και ο Παυσανίας, ενώ έχει παραπόταμο τον Αχέρων.
Κλουμπ Ντεπορτίβο Μαραθόν

Η Κλουμπ Ντεπορτίβο Μαραθόν είναι μια ποδοσφαιρική ομάδα από την Ονδούρα, η οποία αγωνίζεται στη Liga Nacional de Fútbol de Honduras. Είναι μία από τις πιο δημοφιλείς ομάδες της χώρας. Ιδρύθηκε στις 25 Νοεμβρίου 1925 στο San Pedro Sula από μια ομάδα φίλων. Έχει τις δικές της αθλητικές εγκαταστάσεις, στις οποίες συμπεριλαμβάνεται το Estadio Yankel Rosenthal, χωρητικότητας 15000 θεατών. Είναι η μοναδική ομάδα της χώρας που έχει ιδιόκτητο γήπεδο. Έχει κατακτήσει 8 πρωταθλήματα Ονδρούρας (1979–80, 1985–86, 2001–02 C, 2002–03 C, 2004–05 A, 2007–08 A, 2008–09 A, 2009–10 A) και ένα κύπελλο (1994). Σε διεθνές επίπεδο έχει κατακτήσει την τρίτη θέση στο CONCACAF Cup Winners Cup το 1995.